הישיבה בני עקיבא "בית יהודה" בכפר מימון מיועדת לגילאי חט"ב ועל יסודי בעלי מוטיבציה דתית -רוחנית וחינוכית גבוהה.
אישיות דתית בעלת תודעה דתית עמוקה ורחבה.
אישיות בעלת מחויבות מוסרית וחברתית החותרת למעורבות חינוכית בחברה.
תלמידי הישיבה מצטיינים בתורה בעלת ממדי עומק רוחב והיקף בתורת ישראל.
התלמידים זוכים לבחינה ועיבוד ביקורתי של אוצרות הרוח והתרבות הכלליים. הבוגרים הינם בעלי סמכות פנימית מקרינה שתחולל תנועה ערכית- דתית ומוסרית בחברה על בסיס זהות והזדהות, במרכז ההתרחשות החינוכית של הישיבה עומדת " עבודת ה' ".
ישיבת בני עקיבא "בית יהודה" בכפר מימון הנה ישיבה תיכונית פנימייתית לכתחילה.
הפנימייה היא מערכת חינוכית שלימה אשר לה ורק לה הכוח והמסגרת לחולל את התמורות החינוכיות ביעדי הישיבה .
הפנימייה יוצרת בית חם וקהילה תומכת המכוונת לפיתוח מכלול הסגולות והכישרונות של התלמיד בתוך חברת אחריות בעלת אכפתיות ורגישות מוסרית .
תוכנית שחרי"ת - חזון ויעדים שבוע לימוד בן חמישה ימים מלאים, מרתונים של לימוד בימי שישי ובחופשות, שבתות עשירות ומגוונות, עבודה בין אישית ובין קבוצתית בלתי פורמאלית, פרויקטים של מחויבות חברתית, בית המדרש למנהיגות חינוכית חברתית, חיי פנימייה בתנאים מעולים, העשירים בפעילויות חינוכיות, תרבותיות, חברתיות וספורטיביות.